Boedeloorgawe Met Eiendom – moeg vir skuld
"Sukses is om saans in te kruip met jou siel vol vrede."
'n Funderende verklaring word deur ons namens jou opgestel wat inligting bevestig oor jou huidige omstandighede – dit brei uit oor die redes wat aanleiding gegee het tot die finansiële probleme wat jy tans ondervind. Die nuutste rekeningstate van al die skuldeisers word hierby aangeheg. Jy moet hierdie verklaring voor 'n Kommissaris van Ede onderteken.
Nadat die aansoek deur die Hof toegestaan is, word daar 'n Trustee deur die Meester van die Hoogeregshof aangestel wat jou insolvente boedel moet hanteer. Die Trustee sal jou kontak vir 'n konsultasie of sal 'n skrywe aan jou rig waarin die proses aan jou verduidelik word. Hou in gedagte dat jy na vier jaar kan rehabiliteer indien die Trustee die nodige toestemming gee.
Vaste eiendom (met ander woorde jy het 'n huis/woonstel/plaas met of sonder 'n verband)
Indien jou eiendom reeds vir 'n veiling geskeduleer is, is dit baie belangrik dat jy die proses so spoedig moontlik aan die gang sit. Sodra die boedeloorgawe in die Staatskoerant gepubliseer word, word alle geregtelike stappe gestaak.
Die Trustee, wat deur die Meester van die Hooggeregshof aangestel is, probeer eers die eiendom uit die hand bemark, met ander woorde hulle gee agente opdrag om die eiendom te verkoop. Die agente sal met jou skakel en afsprake maak soos met 'n gewone koop en verkoop van 'n eiendom. Die agente wat ons gebruik is professioneel en sal jou altyd in ag neem.
Sodra die Trustee aangestel is, sal sy/hy verdere reëlings met jou tref. Betaal asseblief steeds die kragrekening.
Die Trustee sal jou ten minste 30 dae kennis gee om die eiendom te ontruim. Dit is nie raadsaam om voor die tyd uit te trek nie. 'n Eiendom verkoop baie makliker indien dit nog bewoon word. 'n Bewoonde eiendom hou ook plunderaars weg en voorkom onnodige uitgawes vir die aanstel van wagte om die eiendom op te pas. Indien wagte aangestel moet word is dit kostes teen die insolvente boedel.
Indien die eiendom verkoop word vir minder as die uitstaande verband, sal jy nie aanspreeklik gehou word vir die verskil nie. Dit gebeur dikwels dat die huis se verband byvoorbeeld R1 000 000.00 is en die eiendom verkoop vir R800 000.00. Die R200 000.00 word afgeskryf en nie een van die ander skuldeisers ontvang enige geld nie. Aangesien jy gesekwestreer is kan jy nie aanspreeklik gehou word vir enige betalings nie.
Op hierdie stadium word jy glad nie meer bemoei met die koper se doen en late nie. Die wyse waarop die koper die eiendom koop en die waarborge wat gelewer moet word is nou uit jou hande uit. Die transaksie in geheel word deur die Trustee behartig.
Die Hofreëls bepaal dat jy 'n persentasie van die totale skuld aan die Trustee moet betaal. Hierdie persentasie wissel van Hooggeregshof tot Hooggeregshof. Indien jou totale skuld byvoorbeeld R500,000 beloop sal jy ongeveer R160,000 terugbetaal, en as jou totale skuld byvoorbeeld R300,000 beloop sal jy ongeveer R105,000 terugbetaal. Die bedrag werk op 'n glyskaal. Hierdie bedrag sluit reeds vasgestelde kostes in wat beteken dat jy nie op 'n latere stadium verras sal word met ekstra kostes nie. Alles word voor die tyd presies bereken en jy sal dan weet wat die terugbetaling gaan wees.
'n Groot voordeel is dat die bedrag wat jy terugbetaal sonder rente bereken word. Ons onderhandel saam met jou met die Trustee om hierdie bedrag terug te betaal – gewoonlik oor tussen 18 en 24 maande.
Die Trustee kry toestemming by die Meester van die Hooggeregshof dat jy die bates terug kan koop – met ander woorde jy koop jou eie bates terug sonder dat dit verwyder word. Ons stel 'n koopkontrak op wat jy onderteken waarin hierdie paaiemente uiteengesit word – indien jy byvoorbeeld R200,000 skuld betaal jy R80,000 terug in 24 paaiemente wat dan R3,333.33 per maand sal wees. Sommige kliënte verkies om dit vinniger klaar te betaal aangesien daar skielik nie meer skuld is nie en is hulle sodoende in 'n beter finansiële posisie is.
Indien jy 'n voertuig op jou naam gekoop het en dit met huurkoop gefinansier het, bepaal die Hofreëls dat die bankinstelling die voertuig kan terug­neem. Indien jy enige reëlings met die Bank wil tref in verband met jou voertuig, moet dit gedoen word voor die boedeloorgawe – dit moet ook met die Trustee opgeneem word. Let asseblief daarop dat sekere instansies geen reëlings aanvaar nie.
Indien die voertuig wat jy gebruik op iemand anders se naam geregistreer is en jy net die paaiemente gereeld betaal, is daar geen gevaar dat jy die voertuig sal verloor nie.
Ons het 'n kantoor in Melkbosstrand,Brackenfell en Mosselbaai (Wes-Kaap) sowel as in (Annlin) Pretoria (Gauteng).
Wat is die verskil tussen boedeloorgawe (ook bekend as sekwestrasie/insolvensie), skuldberading en administrasie?
Nadele van 'n boedeloorgawe (sekwestrasie/insolvensie):
Jy sal insolvent wees vir die volgende 4 (vier) jaar waartydens jy nie kredietwaardig sal wees nie. Gedurende hierdie tydperk mag jy geen nuwe skuld aangaan nie. Jy kan egter met toestemming vanaf jou Trustee aansoek doen vir krediet indien jou omstandighede dit noodsaak, byvoorbeeld vir die aankoop van 'n voertuig. So spesiale krediet-aansoek sal egter eers na 12 (twaalf) maande oorweeg kan word. Dit is ook belangrik om te onthou dat 'n finansiële instansie gewoonlik 'n borg vereis in so 'n geval.
Jou salaris en ander inkomste (indien van toepassing) bly jou eie en jy betaal geen verdere skuld aan enige krediteur nie. Die Trustee gaan wel soms 'n staat van jou inkomste en uitgawes verlang.
Indien jy 'n voertuig op jou naam gekoop het en dit met bruikhuur ('lease met balloon' – met aflosbedrag) gefinansier het, kan die Trustee met die finansiële instelling reël vir jou om jou voertuig te behou – jou paaiement en versekering moet net stiptelik betaal word en op-datum gehou word. Die besluit bly egter by die Bank.
Koste van 'n boedeloorgawe:
Ons ontvang ons fooie vir die bring van die aansoek (boedeloorgawe/sekwestrasie/insolvensie) eers wanneer die transaksie rakende jou bates deur die Trustee afgehandel is.